open-index/open-wikipedia-markdown huggingface dataset:
Modena

**Modena** () on kaupunki Pojoen laakson eteläreunalla Italian Emilia-Romagnan alueella Modenan maakunnassa. Kaupungissa on runsaat 180&nbsp;000 asukasta. Se sijaitsee Bolognan luoteispuolella Secchia- ja Panarojokien välissä. Modenassa on vuonna 1175 perustettu yliopisto.

## Historia
### Antiikki

Mutina oli alun perin liguurien ja etruskien kaupunki. Se tuli roomalaisten valtaan vuoteen 218 eaa. mennessä. Vuonna 183 eaa. kaupungista tehtiin roomalainen *[[colonia]]* eli sotilassiirtokunta. Mutina sijaitsi Via Aemilian varrella, mikä teki siitä sotilaallisesti, poliittisesti ja kaupallisesti merkittävän ja vauraan kaupungin. Kaupunki oli antiikin historiassa monien taistelujen kohde. Niistä tunnetuin on Mutinan sota vuonna 43 eaa.

### Myöhempi historia

Hunnit ja lombardit tuhosivat kaupunkia kansainvaellusaikana. Se kuitenkin heräsi jälleen eloon 800-luvulla ja oli myöhemmin vapaakaupunki ja toimi guelfien ja ghibelliinien väkivaltaisten yhteenottojen näyttämönä. Kaupunki siirtyi Este-suvun haltuun vuonna 1288. Ruhtinaskunta siitä tehtiin vuonna 1452. Modena liittyi Italian kuningaskuntaan vuonna 1860.

## Talous

Modena tunnetaan autoteollisuudestaan, mutta siellä on myös muuta metalli- ja konepajateollisuutta, ja se on tärkeä maatalouskeskus.

## Nähtävyydet

Kaupungin merkittäviin nähtävyyksiin kuuluvat Modenan tuomiokirkko, jonka rakennustyöt aloitettiin vuonna 1099, kaupungin symbolina toimiva Ghirlandina-niminen kellotorni 1300-luvulta ja 1600-luvun ruhtinaanpalatsi. Merkittävä museo on kaupungin hallinnoima Palazzo dei Musei, jossa on runsaasti renessanssimaalauksia ja Este-kirjasto runsaine käsikirjoituksineen. Kaupungin entisten puolustusmuurien takia keskusta on muodoltaan viisikulmio.

## Lähteet

## Aiheesta muualla

* Kaupungin kotisivut
Ilmatilan loukkaus

**Ilmatilan loukkaukset** ovat tekoja, missä luvatta tunkeudutaan tuottamuksellisesti tai tahallisesti toisen valtion ilmatilaan. Asianomaisen maan ilmavalvonta ja lennonjohto seuraavat ilmatilaansa ja ilmatilan loukkauksen jatkuessa loukkaaja pyritään tunnistamaan loukkaajamaahan diplomaattisesti vaikuttamiseksi. 

Ilmatilaloukkauksia tapahtuu Suomessa eniten yleis- ja harrasteilmailijoille. Vuonna 2009 ilmatilaloukkauksia oli Suomessa 113, vuonna 2010 niitä oli 141 ja seuraavana vuonna 133. Kunakin vuonna näistä noin 70&nbsp;% oli harrasteilmailussa tapahtuneita.

Oleellista loukatun maan kannalta on se, millaisella lentokoneella on ilmatilaa loukattu, koska konetyypistä voi päätellä sen mahdollisen tehtävän sekä se, miten kauan ilmatilaa loukkaava ilma-alus on ilmatilassa ja kuinka syvälle asianomaisen maan ilmatilaan loukkaava ilma-alus tunkeutuu sekä se, millä alueella loukkaaminen tapahtuu. Asianomaisen maan kannalta herkkiä ilmatilan alueita ovat ilmapuolustuksen avainkohteista ja johtojärjestelmiä mahdollisesti vastaan suunnattavat lennot sekä muut kohteet, mistä satelliiteilla ei ole saatu riittävän tarkkoja kuvia.

Tilanteessa, missä ilmatilaa lähestyy uhkaavaksi koettu ilma-alus, saatetaan lähettää ilmatilan rajalle vastaan jo ennakkoon tunnistuskoneen sijasta torjuntahävittäjiä. Suurten väärinkäsitysten välttämiseksi vahinkotapauksissa ilmoittavat suuria lentoharjoituksia pitävät valtiot jo ennakkoon naapurimaille pitämästään harjoituksesta.

Ilmatilan loukkauksia, nopeita ilmatilan lähestymisiä tai lentämistä ilmatilan rajalla viivalehtona kuitenkaan ilmatilaa loukkaamatta voidaan käyttää asianomaisen maan lennonjohdon ja ilmavalvonnan kyvyn kokeilemiseksi.

Vähäisemmissä tapauksissa lennonjohto odottaa, että jo ilmatilaa lähestyttäessä lähestyvät kone ilmoittaisi tunnisteensa ja matkan päämääränsä, jolloin sitä voitaisiin tutkalla paremmin valvoa. Kansainvälisessä ilmatilassa lentäminen ei kuitenkaan edellytä pakollista ilmoittautumista. Jos yksityislennolla Suomessa tapahtuu onnettomuus, vaaratilanne tai poikkeama, on siitä tehtävä siitä ilmoitus Trafille.

## Katso myös
* Suomen ilmatilan loukkaukset

## Lähteet
Parodia (musiikki)

**Parodia** tarkoittaa 1600- ja 1700-luvun taidemusiikissa yhden sävellyksen uudelleentyöstämistä toiseksi, esimerkiksi motetista klaveeriteokseksi tai lauluteoksen sovittamista uusiin sanoihin. Parodiamessuksi eli (*missa parodiaksi*) nimitetään teosta, jossa lainataan laajasti muita teoksia. Tomas Luis de Victoria, Giovanni Pierluigi da Palestrina ja Orlando di Lasso käyttivät tätä menetelmää teoksissaan. Johann Sebastian Bach parodioi erityisesti omia kantaattejaan säveltäessään sekä h-molli-messua että Jouluoratoriota.

## Katso myös
*Parodia
Johannes Gezelius nuorempi

**Johannes (Juhana) Gezelius, nuorempi** (6. syyskuuta 1647 – 10. huhtikuuta 1718) toimi Turun piispana vuosina 1690–1718. Sitä ennen hän oli 1681–1689 Inkerinmaan superintendentti, joka kannusti inkerikkojen ja karjalaisten ortodoksien voimalliseen käännyttämiseen luterilaisiksi.

Hän oli edellisen piispan Johannes Gezelius vanhemman poika. Hän jatkoi uutterasti isänsä työtä, muun muassa hänen suunnittelemaansa Gezeliuksen raamattuteosta. Työhön hän otti vaikutteita Englantiin ja Saksaan vuosina 1670–1674 tekemällään opintomatkalla. Gezelius opiskeli matkallaan hepreaa ja omaksui Philipp Jacob Spenerin opit. Vuonna 1686 julkaistiin hänen Inkerinmaan  superintendenttinä kirjoittamansa ortodoksien kohtelun ohje luterilaisille papeille. Sen nimi on *Uscollinen Manaus*. Siinä hahmotellaan luterilaisuuden suhde sellaisiin ihmisiin, jotka puhuvat suomea, mutta kuuluvat ortodoksiseen kirkkoon.

Gezeliuksen aikana Suomessa otettiin käyttöön uusi kirkkokäsikirja vuonna 1694 ja virsikirja (ns. Vanha virsikirja) vuonna 1701. Gezeliuksen kaudella puhdasoppisuuden valta-asema alkoi murtua osaksi uusien filosofisten virtausten ja osaksi pietismin vaikutuksesta. Isonvihan alettua vuonna 1713 Gezelius pakeni Ruotsiin ja yritti vielä sieltä käsin kirjeitse hoitaa oman hiippakuntansa ja hänen hoitoonsa vuonna 1712 uskotun Viipurin hiippakunnan asioita.

## Kirjallisuus
* Laasonen, Pentti: *Vanhan ja uuden rajamaastossa. Johannes Gezelius nuorempi kulttuurivaikuttajana*. SKS, 2009. .

## Lähteet

## Aiheesta muualla
*
Tongan musiikki

Tonga on saaristovaltio Oseaniassa.

## Kansanmusiikki
Tongan musiikista ajalta ennen eurooppalaisten tuloa tiedetään suhteellisen vähän. Muun muassa lali-rumpujen tiedetään olleen olemassa jo silloin. Joitakin vanhoja kansanlauluja ja -tansseja on säilynyt näihin päiviin asti. Tunnetuimpia kansantansseja ovat muun muassa ula ja me'etu'upaki. 

## Populaarimusiikki
Tongalainen populaarimusiikki ei ole saavuttanut suurta suosiota kotimaansa ulkopuolella.
Herman Witte

**Herman Witte** (1666–1728) toimi Turun piispana vuosina 1721–1728.

Baltiansaksalainen Witte opiskeli Saksassa. Hän oli Stettinin kirkkoherra, kun hän sai vuonna 1707 Saarenmaan superintendentin viran. Ruotsi menetti Baltian suuressa Pohjan sodassa, ja Witte siirtyi vuonna 1710 hovisaarnaajaksi. Vuonna 1721 hänet nimitettiin Turun piispaksi. Hän vastusti tiukasti pietismiä ja pyrki puhdasoppisuuteen.

Witte oli ennen piispaksi tuloaan toiminut opettajana Wittenbergin ja Tarton yliopistoissa sekä superintendenttinä Saarenmaalla. Johannes Gezelius nuoremman lähimpänä seuraajana Turun piispan istuimella Witte sai tehtäväkseen hiippakunnan kirkollisten olojen järjestämisen isonvihan levottomuuksien jälkeen ja teki sen taitavasti ja tarmokkaasti. Hän ei kuitenkaan ymmärtänyt suomalaisten herääviä kansallisia pyrkimyksiä.

## Lähteet
Laurentius Tammelin (nuorempi)

**Lars (Lauri) Tammelin (Tammelinus)** (2. toukokuuta 1669 Turku – 2. heinäkuuta 1733 Turku) toimi Turun piispana vuosina 1728–1733. Ennen tätä hän toimi matematiikan professorina Turun akatemiassa vuosina 1698–1717, mutta pakeni isoavihaa Ruotsiin ja sai nimityksen Färnebon kirkkoherraksi. Hän palasi sittemmin piispaksi Suomeen. Tammelin oli Lauri Pietarinpoika Tammelinuksen pojan Gabriel Tammelinin poika. Hän julkaisi ensimmäiset suomenkieliset almanakat vuosina 1705–1727.

Tammelin kävi Turun katedraalikoulua ja hän pääsi ylioppilaaksi Turussa 1683 tai 1684. Hän valmistui Turun akatemiasta filosofian maisteriksi 1694. Tammelin teki ulkomaanmatkan Tanskaan, Saksaan ja Hollantiin 1698–1699 ja hän opiskeli matkan aikana Leidenin yliopistossa 1698. Hänet vihittiin papiksi Turun hiippakunnassa 1706 ja hän sai teologian kunniatohtorin arvon Uppsalan yliopistosta 1732.

Tammelin oli Uusmaalaisen osakunnan inspehtorina 1701–1717 ja filosofisen tiedekunnan promoottorina 1712 sekä teologisen tiedekunnan promoottorina 1733. Hän oli Turun katedraalikoulun lehtorina vuodesta 1694 ja Turun akatemian matematiikan professorina vuodesta 1698. Hän oli samalla palkkapitäjänsä Paimion kirkkoherrana vuodesta 1706, Liedon kirkkoherrana vuodesta 1708, Maarian kirkkoherrana vuodesta 1710 sekä Turun tuomiokapitulin jäsenenä vuodesta 1708. Tammelin toimi Turun akatemian rehtorina 1702–1703 ja 1709–1710 sekä sijaisrehtorina syyslukukaudella 1703. Paettuaan sotaa Tukholmaan 1713 Tammelin oli Ruotsissa Västeråsin hiippakunnassa Västerfärnebon kirkkoherrana vuodesta 1717 eroten samalla professorinvirasta. Vuonna 1728 hänestä tuli Turun hiippakunnan piispa ja Turun akatemian varakansleri sekä samalla palkkapitäjiensä Paraisten ja Sauvon kirkkoherra.

Lars Tammelin oli naimisissa Margareta Hedvig Hahnin (k. 1742) kanssa, jonka isä oli Turun akatemian fysiikan professori ja kirjastonhoitaja Petter Hahn. Heidän lapsiaan olivat Uppsalassa raatimiehenä ollut Petter Tammelin, Sauvon kirkkoherra Gabriel Tammelin (1702–1748), hovioikeuden suorituskomissaari Lars Tammelin, hovioikeudensihteeri Henrik Tammelin (k. 1771), Henkirakuunarykmentin sotatuomari Nils Tammelin (k. 1741), ylioppilas Isak Tammelin ja kuninkaallinen sihteeri Jakob Tammelin (1718–1775).

## Lähteet

## Aiheesta muualla
*Almanakka Herran vuonna 1717 Isonvihan kauhujen luetteloa, Hakkapeliitta, 29.9.1936, nro 39, s. 13, Kansalliskirjaston digitaaliset aineistot
Laisa Vulakoro

**Laisa Vulakoro** (s. 13. elokuuta 1960) on fidžiläinen laulaja. Hän on kotoisin Yacatan saarelta. Vulakoron musiikki yhdistelee rock- ja diskomusiikkia sekä fidžiläistä perinnemusiikkia. Vulakoro on esiintynyt 1980-luvulta lähtien ja on julkaissut kuusitoista albumia.

## Lähteet
Yacata

**Yacata** on Fidžin valtioon kuuluva saari Tyynessä valtameressä. Saaren asukasluku on noin 240 (2019). Yacatan saarelle on määrä saada aurinkoenergialla toimiva pienverkko osana laajempaa hanketta, jonka tavoitteena on sähköistää maaseutuyhteisöjä Fidžissä. Saari sijaitsee Kaibun saaren vieressä. Fidžiläinen laulaja Laisa Vulakoro on kotoisin Yacatan saarelta.

## Lähteet
Jonas Fahlenius

**Jonas Fahlenius** (1674–1747) oli ruotsalais-suomalainen piispa. Hän toimi Turun piispana vuosina 1734–1746. Fahlenius oli syntyisin Falunista, Ruotsista. Hän muutti Suomeen vasta Uudenkaupungin rauhan jälkeen 1721. Ennen piispaksi tuloaan hän toimi logiikan ja metafysiikan sekä teologian professorina ja vuodesta 1728 tuomiorovastina. Hän pyrki kansanopetuksen kehittämiseen, kuten esimerkiksi siten, ettei ketään saanut ottaa oppilaaksi kouluun ilman asianomaisen kirkkoherran suostumusta ja ettei ketään vihitty papiksi, ellei tämä ollut ainakin vuoden ajan seurannut teologisen tiedekunnan luentoja ja harjoituksia. Jotta seurakunta ymmärtäisi mitä saarnassa sanottiin, oli papin keskusteltava aiheesta seurakunnan kanssa jumalanpalveluksen jälkeen. Annettiin myös Turun hiippakuntaa koskeneet määräykset rippikoulun käynnistä ennen ensimmäistä ehtoolliskäyntiä ja papiston tehtävästä pitää kirjaa seurakunnassaan syntyneistä, kastetuista, kuolleista, haudatuista ja ehtoollisella käyneistä. 

Hänen edeltäjänsä Lars Tammelin toimi Turun piispana vuosina 1728–1733 ja hänen seuraajansa Johan Browallius vuosina 1748–1755.

Fahlenius pakeni pikkuvihan aikana Ruotsiin ja hänen sijaisenaan toimi tällöin Johan Wallenius.

## Lähteet
Marshallinsaarten musiikki

Marshallinsaaret on saarivaltio Oseaniassa.

## Kansanmusiikki
Marshallinsaarten yleisimpiä kansanmusiikin muotoja on muun muassa beet -niminen kansantanssi, jossa on vaikutteita espanjalaisista kansantansseista. Vaikka mikronesialaisessa musiikissa käytetään harvoin rumpuja, ne ovat yksi yleisimmistä marshallinsaarelaisen kansanmusiikin soittimista.

## Muu musiikki
Marshallinsaarten kansallislaulu on Forever Marshall Islands, jonka sävelsi ja sanoitti Marshallinsaarten entinen presidentti Amata Kabua.
Johan Browallius

**Johan Browallius** (1707–1755) toimi Turun piispana vuosina 1748–1755. Sen lisäksi, että hän oli Turun akatemian teologian professori, hän toimi myös fysiikan ja kasvitieteen professorina. Browallius toimi myös Hämäläis-Osakunnan inspehtorina vuosina 1740–1751. Hän edusti pappissäätyä valtiopäivillä, ja oli politiikassa kiivas vapauden ajan valtiomuodon kannattaja.

Browallia-suvun kukat on nimetty hänen mukaansa.


Browallius, Johan – De scientia naturali, eiusque methodo, 1737 – BEIC 8529522.jpg|*De scientia naturali, eiusque methodo*, 1737


## Lähteet
Erik Gabriel Melartin

**Erik Gabriel Melartin** (11. tammikuuta 1780 Kärkölä – 8. heinäkuuta 1847 Turku) oli suomalainen koulumies ja Turun arkkipiispa vuosina 1833–1847. 

## Elämäkerta
Melartin opiskeli Porvoossa ja Turun akatemiassa. Hän oli Viipurin lukion lehtori vuosina 1805–1810 ja Vanhan Suomen koululaitoksen johtaja vuosina 1810–1814. Hän sai vuonna 1812 Turun akatemian teologian professorin viran ja oli vuodesta 1828 lähtien dogmatiikan professori. Vuonna 1833 hänet valittiin Turun arkkipiispaksi.

Melartin oli jäsenenä kahdessa koulukomiteassa, jotka toimivat 1810–1830-luvuilla. Komitean jäsenenä hän esitti muun muassa kirkon ja koululaitoksen erottamista toisistaan, mutta ehdotusta ei toteutettu. Melartin oli jäsen myös komiteassa, joka valmisteli vuoden 1843 koulujärjestyksen.

Melartin oli mukana perustamassa Suomalaisen Kirjallisuuden Seuraa ja oli sen ensimmäinen esimies vuosina 1831–1833.

### Arkkipiispa 1833–1847
Melartin nimitettiin arkkipiispaksi toiselta vaalisijalta vuonna 1833. Nimityksessä poliittiset näkökohdat saivat erityistä arvoa. Melartinin uskollisuus uutta esivaltaa kohtaan nosti hänet arkkipiispaksi ohi tuomiorovasti Gustaf Gadolinin. Nimityksen teki keisari Nikolai I. 

Melartinin kaudella kirkon sisällä vaikutti uskonnollinen herätys erityisesti Pohjois-Savossa ja Pohjanmaalla. Aluksi Melartin piti nuorten herännäispappien työtä kirkon elämää elvyttävänä. Arkkipiispana Melartin kehotti papistoa aluksi osallistumaan seuroihin. Keisari Nikolai I piti pietismiä kuitenkin yleiseurooppalaisena vallankumouksellisena liikehdintänä ja uudet uskonnolliset liikkeet oli torjuttava. Venäläisille viranomaisille lähetetty ilmiantokirje johti herätysliikkeiden tarkkailuun ja toiminnan selvittämiseen. Täten myös arkkipiispa Melartinin kanta herätysliikkeitä kohtaan jyrkkeni torjuvaksi.

## Lähteet
*

### Viitteet

## Aiheesta muualla
*
Edvard Bergenheim

**Edvard Bergenheim** (alkujaan *Bergenhem*, 18. syyskuuta 1798 Vaasa – 19. helmikuuta 1884 Turku) toimi Turun arkkipiispana 1850–1884. Hän perusti Turkuun vuonna 1840 yksityisen reaalikoulun ja lukion, joka oli sisäoppilaitoksineen järjestetty sotilaallisesti.

## Varhainen elämä ja koulutus
Bergenheim oli Vaasan hovioikeuden presidentti Erik Johan Bergenhemin (aateloituna Bergenheim) ja Hedvig Sofia Hanneliuksen poika. Hän valmistui ylioppilaaksi 1817, filosofian kandidaatiksi 1822 ja filosofian maisteriksi 1823 Turussa. Bergenheim toimi Haminan kadettikoulussa siihen kuuluvan alkeiskoulun opettajana ja opetti kadettikoulussa myös historiaa, maantiedettä ja tilastotiedettä.

## Ura koulunjohtajana

Lähdettyään opiskelemaan teologiaa Bergenheim suoritti papin tutkinnon ja pastoraalitutkinnon saaden pappisvihkimyksen joulukuussa 1830. Hän toimi Turun lukiossa historian lehtorina, rehtorina ja toisena vararehtorina vuosina 1832–1844. Tuolloin hän vieraili Preussissa ja tutustui sikäläisiin reaali- ja porvarikouluihin ja perusti Turkuun yksityisen, kieliä ja luonnontieteitä painottavan ns. Bergenheimin koulun. 

Nikolai I:n ollessa Venäjän tsaari ja autonomisen Suomen suuriruhtinas, Pyhän allianssin purkautumisen ja Puolan kapinan (v. 1830) jälkeen jotkut suomalaiset korkeimmat yhteiskuntaryhmät ja niiden säätyläisperheet hakeutuivat hyviin suhteisiin maassa olleiden venäläisten sotilaiden ja kauppiaiden kanssa. Näiden säätyläisperheiden vanhemmat pyrkivät turvaamaan lastensa tulevaisuuden venäjän kielen, jota tyypillisesti opetettiin yksityisissä oppilaitoksissa, taitoisina.  

### Venäläistämispyrkimykset
Bergenheim-koulun johtajana Edward Bergenheim meni venäläistämisessä niin pitkälle, että pyrki tietoisesti istuttamaan oppilaisiinsa käsityksen, jonka mukaan heidän varsinainen isänmaansa oli Venäjä, josta Suomi oli vain vähäpätöinen olennainen osa. Tämänkaltainen ajattelu oli voimakkaassa ristiriidassa jo 1820-luvulla lausutuista A.I. Arwidssonin ajatuksista ja pyrkimyksistä ”ruotsalaisia emme enää ole, venäläisiksi emme voi tulla, meidän täytyy olla suomalaisia”.

Bergenheim oli Tampereen rovastikunnan vt. lääninrovasti vuosina 1841–1847. Suomen talousseura valitsi hänet esimiehekseen vuonna 1853 ja uudelleen seuraavana vuonna.

## Arkkipiispa 1850–1884
Keisari Nikolai I nimitti Bergenheimin arkkipiispaksi 1850 sivuuttaen lähes kaksinkertaisen äänimäärän saaneen tuomiorovasti Johan Adam Edmanin. Nimityksessä poliittiset näkökohdat saivat erityistä arvoa. Kenraalikuvernööri Menšikov lausui Bergenheimin eduksi aktiivisuuden venäjän kielen opetuksen edistämiseksi Suomessa.

## Yksityiselämä
Bergenheim meni naimisiin vuonna 1832 Aleksandra Bruunin kanssa. Ritarihuoneen jäsen hänestä tuli 1837 nimellä Bergenheim. 

## Lähteet

## Aiheesta muualla
*
Tokelaun musiikki

**Tokelaun musiikkiin** Tokelaun Uuden-Seelannin liitännäisvaltiossa Oseaniassa kuuluu paikallista kansanmusiikkia ja siitä vaikutteita saanutta populaarimusiikkia.

Yleisimpiin tokelaulaisiin kansanmusiikin tyylilajeihin kuuluu fatele-niminen kansantanssi. Sitä esittää ryhmä, jota säestetään perinteisillä lyömäsoittimilla, kuten pokihilla ja apalla. 

Uudessa-Seelannissa toimivan Te Vaka -yhtyeen populaarimusiikissa on vaikutteita tokelaulaisesta musiikista ja sen musiikki on laulettu tokelaun kielellä.
Torsten Thure Renvall

**Torsten Thure Renvall** (23. lokakuuta 1817 Turku – 16. lokakuuta 1898 Turku) toimi Turun arkkipiispana vuosina 1884–1898.

## Ura
Renvallin vanhemmat olivat pormestari Henrik Renvall ja Agneta Cornelia Cairenius. Hän valmistui filosofian kandidaatiksi 1840 ja historian dosentiksi 1845.

Vaasan lukiossa hän toimi historian lehtorina 1845–1851 ja sitten Turun lukiossa 1852–1858. Renvallia pidettiin uudenaikaisena pedagogina, joka osallistui myös yhteiskunnallisiin tehtäviin. Vuosina 1846–1847 hän toimitti ''Wasa Tidning'' -lehteä ja oli 1848–1850 perustamassa suomenkielistä *Ilmarinen*-lehteä.

Vaasan aikana Renvall oli herännäisyyden piirissä, mutta Turussa siirtyi ns. raamatullisen teologian kannattajaksi. Papiksi hänet vihittiin 1857 ja jo seuraavana vuonna hänestä tuli Turun tuomiorovasti. Renvall muun muassa osallistui kirkkolain uudistukseen, oli Tammikuun valiokunnan jäsen 1862 sekä osallistui valtiopäiville pappissäädyn edustajana 1863, 1872, 1877, 1882, 1885, 1888, 1891 ja 1894. Säätynsä puhemiehenä hän toimi 1885, 1888, 1891 ja 1894.

### Arkkipiispa 1884–1898
Arkkipiispana Renvall oli maltillinen uudistaja. Kielikysymyksessä hän oli suomenmielinen, esimerkiksi vuonna 1879 hän oli mukana perustamassa Turun suomalaista yksityislyseota. Vuonna 1878 hän suoritti ensimmäisen suomenkielisen papiksi vihkimisen Suomessa. Kirkolliskokousten puheenjohtajana Renvall toimi 1886 ja 1893, ensimmäiseen kirkolliskokoukseen vuonna 1876 hän myös osallistui. Teologian tohtorin arvon Renvall sai vuonna 1864.

## Yksityiselämä
Renvallin ensimmäinen puoliso vuodesta 1843 oli Emilia Maria Lovisa Bergenstråle (1814–1863) ja toinen vuodesta 1865 Amanda Sofia Limnell (1837–1915), kruununvouti Gustaf Magnus Rindellin leski.

## Lähteet
* 
* Paunu, Eira: *Torsten Thure Renvall: Elämä ja toiminta.* Suomen kirkkohistoriallisen seuran toimituksia 53. Väitöskirja. Helsingin yliopisto, 1952.
* 

### Viitteet

## Aiheesta muualla
*
Tuomiorovasti

**Tuomiorovasti** () on Suomen evankelis-luterilaisessa kirkossa ja Ruotsin kirkossa tuomiokirkkoseurakunnan kirkkoherra. Samalla hän on hiippakunnan tuomiokapitulin vakinainen jäsen ja toimii tuomiokapitulin johdossa piispan ollessa estyneenä jolloin hän hoitaa piispan kiireelliset ja välttämättömät tehtävät.  Hän on myös tuomiokapitulin varapuheenjohtaja. Ruotsin kirkossa Upsalan hiippakunnassa tuomiorovasti on tuomiokapitulin toinen varapuheenjohtaja. Hän voi piispan määräyksestä toimittaa kirkonvihkimisisä ja kirkkoherran virkaanasettamisia. 

Tuomiorovastina toimivan kirkkoherran kelpoisuusehtona on kirkkoherran kelpoisuuden lisäksi ylempi pastoraalitutkinto.

Nimitys tuomiokapituli tulee sanoista *domus capituli* ’lukukappaleen talo’ (piispan talo, jossa luetaan Raamattua). Tätä samaa sanajuurta ovat myös sanat *tuomiorovasti* ja *tuomiokirkko*. Jokaisessa hiippakunnassa on  tuomiokirkkoseurakunta, jonka pääkirkko on hiippakunnan pääkirkko. Hiippakunnan pääkirkkoa on perinteisesti kutsuttu katedraaliksi (*cathedra* ’istuin’), koska siellä on piispanistuin. Tästä tulee myös tuomiokirkkoseurakunnan vanha nimitys katedraaliseurakunta. Nykyisissä luterilaisissa tuomiokirkoissa ei yleensä ole fyysistä piispanistuinta.

Tuomiorovastin vastine anglikaanisessa kirkossa on dekaani. Venäjän ortodoksisessa kirkossa ja sen alaisissa kirkoissa vastaava nimike on katedraalirovasti.

## Lähteet
Oskar Friman

**Oskar David ”Oskari” Friman** (27. tammikuuta 1893 Valkeala – 18. lokakuuta 1933 Viipuri) oli suomalainen peltiseppä ja painija. Hän voitti kaksi kertaa olympiakisojen kultamitalin.

Friman voitti kolme Pohjoismaiden mestaruutta. Hän oli mestari vuonna 1920 67,5 kg:n sarjassa ja vuosina 1921 ja 1923 75 kg:n sarjassa.

”Oski” oli luonteeltaan nopea painija, jolla oli kovat sormivoimat. Hänen lempinimensä oli ”Paini-insinööri”. Matossa käsivarsiotteesta tehty kiepaus sillan kautta sai nimen ”Frimanin patentti”.

Friman edusti urallaan Imatran Jyskettä, Voikkaan Viestiä, Viipurin Reipasta ja parhaina vuosinaan Viipurin Voimailijoita. Hän oli 1930-luvun alussa ennen kuolemaansa ensin Ruotsin ja viimeksi Suomen painimaajoukkueen päävalmentaja. Ennen valmennustyötä hän työskenteli teurastajana ja peltiseppänä.

Oskar Frimanin muistokivi paljastettiin 21. lokakuuta 1934 Viipurissa Sorvalin hautausmaalla. Kahta painijaa esittävän kiven pystytti Viipurin Voimailijat. 

## Saavutuksia

* Olympiakultaa 1920 (kreikkalais-roomalainen paini, höyhensarja 60 kg) ja 1924 (kevyt sarja 67,5 kg). Varamies vuoden 1928 olympiakisoissa.
* Maailmanmestari 1921 (sarja 67,5 kg)
* Pohjoismaiden mestari 1920 (67,5 kg), 1921 ja 1923 (75 kg)
* 11 Suomen mestaruutta: 1915–1917 (60 kg), 1918–1921, 1923 ja 1928 (67,5 kg) sekä 1922 ja 1924 (75 kg)

## Lähteet
* Reino Rinne – Pekka Tiilikainen: *Suomen urheilun tähtihetkiä* (Karisto, 1969)
* Antti O. Arponen: *100 vuotta Karjalan urheilua* (Gummerus, 2006)

### Viitteet

## Aiheesta muualla
*
* Täysinpalvellut painiprofessori, Kansan kuvalehti, 15.01.1932, nro 3, s. 13, Kansalliskirjaston digitaaliset aineistot
Dismember

**Dismember** on ruotsalainen death metal -yhtye, joka on perustettu vuonna 1988.

## Historia
Yhtyeen vuonna 1991 julkaistu esikoisalbumi *Like an Ever Flowing Stream* oli yksi ensimmäisistä skandinaavisista death metal -levytyksistä.

Dismemberin esiaste Carnage, jossa soitti myös Entombedin jäseniä, julkaisi yhden albumin, *Dark Recollections*. Dismember äänitti myöhemmin joitakin Carnagen kappaleita uudelleen.

Lokakuussa 2011 yhtye ilmoitti päättävänsä 23 vuotta kestäneen uransa, mutta teki paluun vuonna 2019.

Yhtye solmi levytyssopimuksen saksalaisen Nuclear Blast Recordsin kanssa vuonna 2022.

## Jäsenet
### Nykyiset
* Matti Kärki – laulu
* David Blomqvist – kitara
* Martin Persson – kitara
* Tobias Christiansson – basso
* Thomas Daun – rummut

### Entiset
* Sharlee D'Angelo – basso
* Richard Cabeza – basso
* Magnus Sahlgren – kitara
* Robert Sennebäck – laulu, basso, kitara
* Fred Estby – rummut
* Johan Bergebäck – basso

## Diskografia
;Studioalbumit
* 
* 
* 
* 
* 
* 
* 
* 

**EP:t**
* 
* 
* 

;Demot
* 
* 
* 
* 

**DVD:t**
* 
* 

## Lähteet

## Aiheesta muualla
*
Energy Information Administration

**Energy Information Administration (EIA)** on osa Yhdysvaltain energiaministeriötä. Se kerää ja levittää tietoa energiareserveistä, tuotannosta, kulutuksesta, jakelusta, hinnoista, teknologiasta sekä niihin liittyvistä kansainvälisistä ja taloudellisista kysymyksistä. EIA:n ohjelmat kattavat tiedonkeruun kivihiilestä, maaöljystä, sähköstä ja ydinenergiasta.

Suomessa vastaavia tehtäviä hoitaa Kauppa- ja teollisuusministeriö.

## Aiheesta muualla
* EIA (Energy Information Administration) kotisivu
* US Department of Energy home page
* The Countdown for the Peak of Oil Production has Begun  Artikkeli kritisoi mm. EIA:n tilastojen laatua öljyhuippuun liittyen.
Barreli

**Barreli** () on useiden eri anglosaksista alkuperää olevien mittayksiköiden nimi. Se suomennetaan usein ”tynnyriksi”.

* Yksi barreli raakaöljyä tai muuta maaöljytuotetta on noin 159 litraa (42 Yhdysvaltain gallonaa). Barrelin lyhenne on bbl tai b. Kun tuotetaan yksi barreli öljyä päivässä (1 bbl/d, barrels per day), on vuotuinen öljyntuotanto noin 50 tonnia (50 tpa, tons per year). Tuhat barrelia päivässä lyhennetään kbbl/d ja miljoona barrelia päivässä Mbbl/d. Mittayksikön alkuperä on luultavasti varhaisilla Pennsylvanian öljykentillä, joilla käytettiin puisia tynnyreitä öljyn kuljetukseen ja varastointiin. Vuonna 1866 länsivirginialaiset öljyntuottajat standardoivat keskuudessaan barreli-yksikön 42 gallonaksi. Siitä alkaen se on levinnyt yleisesti käytetyksi yksiköksi öljyn mittaamista ja hinnoittelua varten.

* Yhdistyneessä kuningaskunnassa standardibarreli oluelle on 36 paikallista (UK, imperial) gallonaa, noin 164 litraa.

* Yhdysvalloissa standardibarreli nesteille on 31,5 paikallista (US) gallonaa, noin 119,2 litraa. Oluelle standardibarreli on kuitenkin verolainsäädäntöteknisistä syistä 31 US-gallonaa (117,3 litraa).

Mitta barreli on sovittu mittayksikkö. Se on peräisin niiltä ajoilta, jolloin öljykauppa oli vielä nuorta. Todennäköisesti 42 gallonaa vetävää tynnyriä (barrelia) ei ole koskaan ollutkaan. USA:ssa on yleisessä käytössä tynnyri, jonka vetoisuus on 55 gallonaa (208 litraa). Öljykaupan alkuaikoina asiakkaat ostivat öljyä omiin astioihinsa, joiden koko vaihteli huomattavasti. Vuonna 1866 eräät Länsi-Virginian öljytuottajat päättivät lopettaa kirjavan käytännön ja sopivat, että raakaöljyä myydään vain gallonamitalla. Jokaista 40 gallonan ostoerää kohti annettiin tehdyn sopimuksen mukaan kaupan päälle kaksi gallonaa. Näin syntyi 42 gallonan "barreli", vaikka astia, johon määrä yleensä mitattiin, olikin 55 gallonan tynnyri. Edelleen barreli on 42 amerikkalaista gallonaa sekä 34,5 brittiläistä gallonaa. Bbl/d = barrelia päivässä. (lähde Neste Oil)

## Lähteet

## Aiheesta muualla

* ConvertPlus.com Palvelu mittojen muuntamiseen.
Marsund

**Marsund** on kapea salmi Ahvenanmaan mantereen Hammarlandin ja Eckerön saaren välissä. Salmessa on Eckerön ja Hammarlandin kuntien raja ja sen ylittää Maarianhaminan ja Eckerön välinen Ahvenanmaan päätie 1.

## Lähteet
Ahvenanmeri

**Ahvenanmeri** () on  Ruotsin rannikon ja Ahvenanmantereen välissä oleva, Itämereen kuuluva merialue. Se on pohjoisessa 200–300 metriä syvä, etelässä matalampi. Näiden välissä on poikki meren 70–80 metrin syvyydellä kulkeva kynnys. Ahvenanmeren kapein kohta on nimeltään Ahvenanrauma.

Merisääennustuksissa käytetään Ahvenanmeren rajoille seuraavaa määritelmää: meren eteläraja kulkee leveyspiiriä 59°50’&nbsp;N ja pohjoisraja leveyspiiriä 60°30°&nbsp;N seuraten. Länsiraja on Ruotsin itärannikolla; itäraja seuraa Ahvenanmaan pääsaaren länsirannikkoa ja merellä pituuspiiriä 20°&nbsp;E. Merialueen lyhennekoodi on B4W, missä B on lyhennys Itämeren englanninkielisestä nimestä (the Baltic Sea).

## Lähteet
Sotilasyksikkö

**Sotilasyksikkö** on organisaatio asevoimissa. Se sisältää tietyn määrän sotilaita, aluksia, ajoneuvoja tai lentokoneita.

Maavoimat, merivoimat ja ilmavoimat on järjestetty hierarkkisesti eri kokoisiin ryhmiin toiminnallisista, taktisista ja hallinnollisista syistä.

Teknisesti *yksikkö* on yhtenäinen sotilasorganisaatio kuten pataljoona tai rykmentti ja sen hallinnolliset ja komennolliset toiminnot luetaan kuuluvaksi *yksikkötasolle*. Pienemmät organisaatiot
eli komppaniat, joukkueet ja ryhmät ovat *[[perusyksikkö (Puolustusvoimat)|perusyksikkö]]jä* kun taas pataljoonat ja rykmentit ovat *[[joukkoyksikkö]]jä*.

Suuremmat sotilasorganisaatiot ovat *[[sotatoimiyhtymä|yhtymiä]]*. Yhtymä on kokoelma erillisiä yksiköitä ja se kykenee itsenäiseen taisteluun. 

## Sotilasyksiköiden järjestys

Vaikka eri maiden asevoimissa on eroja, suurin osa perustuu Yhdistyneen kuningaskunnan tai Yhdysvaltojen asevoimien malleihin. Seuraavan taulukon symboleita käytetään Natossa ja monessa tähän sotilasliittoon kuulumattomassakin maassa.

## Katso myös
* Puolustusvoimat
* Sotilasarvo
Saksojen välinen raja

**Saksojen välinen raja** oli Saksan liittotasavallan (Länsi-Saksan) ja Saksan demokraattisen tasavallan (Itä-Saksan) välinen raja vuosina 1949–1990. Rajan pituus oli 1&nbsp;381 kilometriä ja varsinkin vuodesta 1961 lähtien se oli raskaasti vartioitu ja varustettu.

Länsi-Saksassa rajasta käytettiin usein termiä *vyöhykeraja* (), kun taas Itä-Saksassa virallinen nimitys oli *DDR:n ja Saksan liittotasavallan valtioraja* (). 

Yhdysvaltain ja Ison-Britannian sekä Neuvostoliiton miehitysvyöhykkeiden välinen raja määriteltiin toisen maailmansodan jälkeen ja se pysyi muuttumattomana, kun Länsi-Saksasta tuli liittotasavalta ja Itä-Saksan valtio perustettiin 1949.

## Katso myös
* Berliinin muuri

## Aiheesta muualla

* Forum DDR Grenze  
* DW: Walled in! - The inner German border (video)
Ahvenanmaan maakunnan hallitus

**Ahvenanmaan maakunnan hallitus** () on Ahvenanmaan itsehallinnon yleinen hallintoviranomainen ja poliittinen hallitus, jonka valitsee Ahvenanmaan maakuntapäivät. Ahvenanmaan itsehallintolain muutoksen myötä hallituksen nimi alkaen 1.6.2004 on *Ahvenanmaan maakunnan hallitus* (ei enää maakuntahallitus, entinen ruots. *Ålands landskapsstyrelse*).

## Maakunnan hallitus 2023–

* Maaneuvos: Lantråd Katrin Sjögren (Lib)
Ministerit:
* vicelantråd Annika Hambrudd
* Ingrid Zetterman
* Jesper Josefsson
* Arsim Zekaj
* Mats Perämaa
* Camilla Gunell

## Maakunnan hallitus 2019–2023

* Maaneuvos:  Lantråd Veronica Thörnroos (C)
Ministerit: 
* vicelantråd Harry Jansson
* Roger Höglund
* Annette Holmberg-Jansson
* Annika Hambrudd
* Fredrik Karlström
* Alfons Röblom
* Christian Wikström

## Maakunnan hallitus 2015–2019
* Maaneuvos:  Lantråd Katrin Sjögren (Lib)
Ministerit: 
* Vicelantråd Camilla Gunell (S)
* Tony Asumaa (Lib)
* Nina Fellman (S)
* Wille Valve (MSÅ)
* Mika Nordberg (MSÅ)
* Mats Perämaa (Lib)

## Maakunnan hallitus 2011–2015
* Maaneuvos: Camilla Gunell (S)
Ministerit: 

* Roger Nordlund (C)
* Johan Ehn (M)
* Gun-Mari Lindholm (Obs)/Wille Valve (M)
* Carina Aaltonen (S)
* Veronica Thörnroos (C)
* Fredrik Karlström (Obs)

## Maakunnan hallitus 2007–2011
* Maaneuvos: Viveka Eriksson (lib) 
* Varamaaneuvos, kulttuuri- ja koulutusministeri : Britt Lundberg (c) 
* Teollisuusministeri: Torbjörn Eliasson (c)
* Valtiovarainministeri: Mats Perämaa (lib) 
* Tasa-arvo- ja EU-ministeri: Roger Eriksson (lib) 
* Sosiaali- ja ympäristöministeri: Katrin Sjögren (lib)  
* Viestintäministeri: Veronica Thörnroos (c)
(kokoonpanossa oli kuitenkin muutoksia kauden aikana)

## Maakunnan hallitus 2005–2007
* Maaneuvos: Roger Nordlund (c) 
* Varamaaneuvos, teollisuusministeri: Jörgen Strand (fs) 
* Valtiovarainministeri: Lasse Wiklöf (s) 
* Tasa-arvo- ja EU-ministeri: Britt Lundberg (c) 
* Sosiaali- ja ympäristöministeri: Harriet Lindeman (fs) 
* Kulttuuri- ja koulutusministeri: Camilla Gunell (s) 
* Viestintäministeri: Runar Karlsson (c)

## Lähteet

## Aiheesta muualla
* Ahvenanmaan maakunnan hallituksen kotisivu
San Franciscon lahti

**San Franciscon lahti** on Tyynestämerestä erkaneva lahti Yhdysvalloissa Kalifornian osavaltiossa. Se on noin 97 kilometriä pitkä ja 5–19 kilometriä leveä ja pinta-alaltaan yli 1&nbsp;400 neliökilometriä. Sen syvyys on keskimäärin vain noin 4 metriä mutta kasvaa lähellä Golden Gaten salmea yli 91 metriin. Lisäksi pohjaan on ruopattu laivaväyliä.

Lahti on kutakuinkin rannikon myötäinen, ja se yhdistyy pohjoisessa San Pablon lahteen ja lännessä Tyyneenmereen Golden Gaten kautta. Golden Gaten eteläpuolella sen erottaa Tyynestämerestä San Franciscon niemimaa ja pohjoispuolella Marinin niemimaa. Lahdella sijaitsee monia saaria, muun muassa Alcatrazin entinen vankilasaari, Treasure Island, Yerba Buena Island ja Angel Island. Joissakin yhteyksissä San Pablon lahti ja Suisun Bay saatetaan lukea osaksi sitä. 

San Franciscon lahti on myös Yhdysvaltojen länsirannikon suurin estuaari, johon virtaa vettä Sacramento- ja San Joaquin -joista San Pablon lahden kautta. Makean jokiveden sekoittuminen suolaiseen meriveteen on johtanut suureen biologiseen monimuotoisuuteen ja lajirunsauteen. Alueella sijaitsee runsaasti mutamatalikkoja ja kosteikoita, jotka tarjoavat merkittävän elinympäristön monille lajeille. Sadattuhannet muuttolinnut käyttävät lahtea levähdyspaikkana ja sen vesissä esiintyy yli 130 kalalajia.

Lahden ympäristössä elää 7,7 miljoonaa ihmistä yhdeksän piirikunnan alueella (2020). Sen rannoilla sijaitsee yli 40 kaupunkia, joista suurimpia ovat San Francisco, Oakland ja San José. Lahtea ympäröivä väestökeskittymä on maailman 19. suurin talousalue, jossa sijaitsee kaksi kansainvälistä lentoasemaa ja Yhdysvaltojen 5. suurin satama Oaklandissa – lahti itsessään on maailman hienoimpia luonnonsatamia. Alueen kaupunkeja yhdistää toisiinsa Bay Area Rapid Transit -järjestelmä ja useita siltoja: Richmond–San Rafael Bridge, Golden Gate Bridge (oikeastaan lahden ulkopuolella), San Francisco–Oakland Bay Bridge, San Mateo–Hayward Bridge ja Dumbarton Bridge.

## Lähteet
Turan (kaupunki)

**Turan** () on kaupunki Tuvassa, Venäjällä. Se perustettiin vuonna 1885 ja kaupunki se on ollut vuodesta 1945 lähtien. Turan sijaitsee 70 kilometrin päässä Tuvan pääkaupungista Kyzylistä. Kaupungin asukasluku on noin 5 598 (2002). Kaupungissa on muun muassa lentokenttä.
Stormlord

**Stormlord** on vuonna 1991 perustettu extreme epic metalia (black metalin ja eeppisen metallin yhdistelmä) soittava italialainen yhtye, jonka perustivat basisti-laulaja Cristiano Borchi ja kitaristi Claudio Di Carlo yhdessä rumpali Riccardo Montanarin kanssa. Yhtyeen kappaleet ammentavat aiheensa fantasiasta, kauhusta ja antiikin eeppisistä tarinoista ja olennoista.

Yhtyeen musiikkivideot ovat raakoja, kuten kuuluisuutta saavuttanut vuoden 2004 loppupuolella julkaistu video Under The Boards (195 M.A ).

## Jäsenet

### Nykyiset

* Cristiano Borchi – laulu
* Pierangelo Giglioni – kitara
* David Folchitto – rummut
* Francesco Bucci – basso
* Gianpaolo Caprino – kitara

### Entiset

* Claudio Di Carlo – kitara (1991–1994)
* Riccardo Montanari – rummut, kitara (rummut: 1991–1994 kitara: 1995–1996)
* Andrea Cacciotti – kitara (1993–1995)
* Dario Maurizi – kitara (1994–1995)
* Gabriele Valerio – rummut (1994–1995)
* Fabrizio Cariani – koskettimet (1995–1999)
* Marcello Baragona – rummut (1995–1998)
* Dux Tenebrarum – kitara (1996–1997)
* Simone Scazzocchio – koskettimet (1999–2005)

## Diskografia

### Albumit

* Supreme Art of War (1999)
* At the Gates of Utopia (2001)
* The Gorgon Cult (2004)
* Mare Nostrum (2008)
* Hesperia (2013)
* Far (2019)

### Mini-CD:t

* Under The Sign of the Sword (1997)
* Where My Spirit Forever Shall Be (1998)

### EP:t

* The Curse of Medusa (2001)

### Demot

* Demo 92 (1992)
* Black Knight (1993)

## Aiheesta muualla

* Yhtyeen virallinen kotisivu
Urmas Paet

**Urmas Paet** (s. 20. huhtikuuta 1974 Tallinna) on virolainen reformipuolueen poliitikko, joka toimi vuosina 2005–2014 maansa ulkoministerinä. Marraskuussa 2014 hän ilmoitti siirtyvänsä Euroopan parlamenttiin Andrus Ansipin siirryttyä Euroopan komission jäseneksi.

## Opinnot ja ura politiikassa
Paet on opiskellut Tarton yliopistossa pääaineenaan valtio-oppi ja hän valmistui vuonna 1996. Opiskelujensa ohessa hän työskenteli toimittajana, ensin radiossa ja sitten Postimees-lehdessä, muun muassa lehden politiikan toimittajana. Paet jatkoi toimittajana vuoteen 1999 saakka, jolloin hän liittyi Reformipuolueeseen ja aloitti poliittisen uransa.

Paetista tuli Viron kulttuuriministeri huhtikuussa 2003 Juhan Partsin johtaman keskustaoikeistolaisen hallituksen astuessa virkaansa. Hän jatkoi tehtävässä kevääseen 2005, jolloin Partsin hallitus kaatui. Andrus Ansipin ensimmäisen hallituksen, jonka muodostivat reformipuolue, keskustapuolue ja Viron kansanliitto, astuttua virkaansa huhtikuussa 2005, Paetista tuli ulkoministeri. Kevään 2007 parlamenttivaalien jälkeen Paet jatkoi ulkoministerinä Ansipin toisessa hallituksessa, jonka muodostivat reformipuolue, Isänmaan ja Res Publican liitto sekä sosiaalidemokraattinen puolue.

Hallituspuolueet saavuttivat vaalivoiton vuoden 2011 parlamenttivaaleissa ja Ansip jatkoi pääministerinä. Paet nimitettiin myös Ansipin kolmannen hallituksen ulkoministeriksi. Ansipin erottua maaliskuussa 2014 Paet jatkoi tehtävässään myös pääministeri Taavi Rõivasin hallituksessa. Marraskuussa 2014 Paet ilmoitti jättävänsä ulkoministerin tehtävät ja siirtyvänsä Euroopan parlamenttiin komissaariksi valitun Ansipin tilalle. Paetin paikalle ulkoministeriksi nousi Reformipuolueesta ympäristöministerinä toiminut Keit Pentus-Rosimannus.

Paet on naimisissa ja hänellä on kaksi lasta. Hän puhuu äidinkielensä viron lisäksi venäjää, englantia ja saksaa.

## Lähteet

## Aiheesta muualla

* Paetin ansioluettelo Viron ulkoministeriön sivuilla  
*
Edward Bunker

**Edward "Eddie" Bunker** (31. joulukuuta 1933 Los Angeles – 19. heinäkuuta 2005 Burbank, Kalifornia) oli yhdysvaltalainen kirjailija, joka vietti puolet elämästään Yhdysvaltojen kovimmissa vankiloissa. Vankilavuosien jälkeen hänestä tuli arvostettu kirjailija. Bunker on kirjoittanut muun muassa kirjan *Verikoirat*, joka perustuu vankilavuosien aikana kuultuihin elämäntarinoihin. Hän myös näytteli monissa kuuluisissa elokuvissa. 

## Varhainen elämä
Edward Bunker syntyi 31. joulukuuta 1933 Hollywoodissa. Hänen vanhempansa erosivat, kun hän oli 4-vuotias, minkä jälkeen hän vietti kuusi vuotta sijaiskodeissa. Ollessaan kahdentoista Bunker joutui ensimmäisen kerran koulukotiin. 17-vuotiaana hänestä tuli kaikkien aikojen nuorin rikollinen kovamaineisessa San Quentinin vankilassa. Sitä ennen hän oli paennut Los Angeles Countyn vankilasta, jossa istui tuomiota toisesta rikoksesta. 18-vuotiaana hän oli ehtinyt tehdä ryöstöjä, shekkiväärennöksiä ja muita rikoksia.

Hänen tiedetään myös olleen Meksikon entisen mafiajohtajan, Joe ”Pegleg” Morganin, tuttava. Hän oli aikanaan myös FBI:n kymmenen etsityimmän rikollisen joukossa.

## Julkaisut

### Filmografia
* *[[Isku selkään]]* (Straight Time, 1978) .... Mickey
* *[[Lainsuojattomat]]* (The Long Riders, 1980) .... Bill Chadwell
* *[[Pakojuna]] (*Runaway Train* 1985) .... Jonah
* *Slow Burn* (1986) (TV) .... George
* *Verisukulaiset* (Shy People, 1987) .... Chuck
* *Juokse tai kuole* (The Running Man, 1987) .... Lenny
* *Kauhu* (Fear, 1988) .... Lenny
* *Miracle Mile – pelon maili* (Miracle Mile, 1988) .... yövartija
* *Säälimätön* (Relentless, 1989) .... Cardoza
* *Voittamaton isku* (Best of the Best, 1989) .... Stan
* *Tango & Cash* (1989) .... Capt. Holmes
* ”Hunter” (1. episode - Where Echoes End) (1990) .... Hitman
* *Reservoir Dogs* (1992) .... Mr. Blue
* *Best of the Best 2* (1993) .... hakuvalo-operaattori
* *Vaarallinen serkku* (Distant Cousins, 1993) .... Mr. Benson
* *Love, cheat & steal – kahden tulen välissä*  (Love, Cheat & Steal, 1993) .... Old Con
* *Somebody to Love* (1994) .... Jimmy
* ”Fallen Angels” (1. episode - Love and Blood) (1995) .... merimies
* *Caméléone* (1996) .... Sid Dembo
* *Shadrach, orjan poika* (1998) .... Joe Thorton
* *Elukkatehdas* (*Animal Factory* 2000) .... Buzzard
* *Family Secrets* (2001/I)
* *13 Moons* (2002) .... hulinoija nro 1
* *Nice Guys* (2005) .... Big Joe
* *Luunmurskaajat* (The Longest Yard, 2005) .... Skitchy Rivers

=== Kirjat ===
* *No Beast So Fierce* (*Julmin peto*, 2007, Like) (1973)
* *The Animal Factory* (*Elukkatehdas*, 2000, Like) (1977)
* *Little Boy Blue* (*Kovan onnen poika*, 2010, Like) (1981)
* *Dog Eat Dog* (*Verikoirat*, 1997, Like) (1995)
* *Mr. Blue: Memoirs of a Renegade* (1999)
* *Education of a Felon* (*Konnakoulu*, 2001, Like) (2000)
* *Stark'' (2006)

## Lähteet

## Aiheesta muualla
* 
* 
* 
* 
* 
*
Mahdollisuuksien tasa-arvo

**Mahdollisuuksien tasa-arvo** tarkoittaa yhtäläisiä edellytyksiä menestyä. Tasa-arvoiset mahdollisuudet näkyvät esimerkiksi siinä, että köyhän perheen lapsesta tulee hyvin toimeentuleva aikuinen. Mahdollisuuksien tasa-arvo on yksi tärkeimpiä hyvinvointivaltion tavoitteista. Köyhyyden ylisukupolvisuus taas kertoo mahdollisuuksien epätasa-arvosta ja siitä, että yhteiskunnan hyvinvointijärjestelmät, kuten koulutus ja sosiaaliturva, eivät ole onnistuneet tasoittamaan lähtökohtien erilaisuutta.

Mahdollisuuksien tasa-arvolle on useita erilaisia määritelmiä. Perinteisesti mahdollisuuksien tasa-arvo on lähellä tasa-arvoa lain edessä sekä ajatuksia meritokraattisesta yhteiskunnasta, missä yksilöiden henkilökohtaiset ominaisuudet määräävät heidän asemansa.

Mahdollisuuksien tasa-arvoa on perusteltu sekä oikeudenmukaisuudella että sen tuottamilla hyödyillä. Hyödyt koskevat  työvoiman uusintamista ja tuottavuuden kasvua.

Mahdollisuuksien tasa-arvo on kuulunut oikeiston tavoitteisiin. Ilmaisu esiintyy Suomen Keskustan ja Kansallisen Kokoomuksen periaateohjelmissa. Keskeistä on, että muita heikompia tuetaan siten, että kaikki saavat mahdollisuuden koulutukseen ja elämän perusedellytysten toteutumiseen, ja jokainen voi tavoitella itse hyvänä pitämiään päämääriä.

Tasa-arvoisten mahdollisuuksien vasemmistolainen kritiikki pitää periaatetta liian kapeana.  Siinä tasa-arvoa on jo lähteminen samalta viivalta, mutta ei vaadita saapumista maaliin yhtä aikaa. Oikeistolaisen näkemyksen mukaan sama palkka ahkeruudesta riippumatta murentaa yritteliäisyyttä. Vasemmistolaisen vastauksen mukaan on kuitenkin mahdoton tietää, milloin ympäristön vaikutus lakkaa ja yksilön vastuu alkaa. Lisäksi lopputuloksen tasa-arvo voi jo seuraavassa sukupolvessa olla mahdollisuuksien tasa-arvoa, jos vaikkapa perheiden varallisuuseroja kavennetaan.

## Katso myös

* Tosiasiallinen tasa-arvo
* Elitismi
* Ikäjohtaminen
* Ikäsyrjintä
* Positiivinen syrjintä

* Sosioekonominen asema
* Syrjintä
* Tasa-arvo
* Työsyrjintä
* Sosiaalidarvinismi

## Lähteet

## Aiheesta muualla
* 
*
Ahvenanmaan maakuntapäivät

**Ahvenanmaan maakuntapäivät** () on Ahvenanmaan lakiasäätävä elin eli "parlamentti". Maakuntapäivät nimittää Ahvenanmaan maakuntahallituksen. Maakuntapäivät kokoontuivat ensimmäiseen täysistuntoonsa 9. kesäkuuta 1922. Sitä juhlitaan nykyään Ahvenanmaan itsehallintopäivänä.

Maakuntapäivien lainsäädäntötyötä johtaa puhemies. Mikäli tämä on estynyt, hänen virkaansa hoitaa varapuhemies, joita on kaksi. Nämä valitaan aina vuodeksi kerrallaan. Nykyisenä puhemiehenä toimii Jörgen Pettersson, joka valittiin tehtävään 11. maaliskuuta 2024.

Maakuntapäivillä on Ahvenanmaan itsehallintolainsäädännön nojalla mahdollisuus säätää laeilla maakunnan omista asioista ja päättää maakunnan tulo- ja menoarviosta.

Lainsäädäntötyötä tehdään kolmessa pysyvässä valiokunnassa:

* Laki- ja kulttuurivaliokunta
* Talous- ja elinkeinovaliokunta
* Sosiaali- ja ympäristövaliokunta

## Maakuntapäivävaalit
Maakuntapäiville valitaan 30 edustajaa joka neljäs vuosi salaisilla ja suhteellisilla vaaleilla. Äänioikeusikäraja on 18 vuotta. Ahvenanmaan kotiseutuoikeus on äänioikeuden ja vaalikelpoisuuden edellytys. 

## Ahvenanmaan puolueet

***nykyiset**
** Ahvenanmaan keskusta **C** (Åländsk Center)
** Ahvenanmaan liberaalit **L** (Liberalerna på Åland)
** Ahvenanmaan sosiaalidemokraatit **S** (Ålands Socialdemokrater)
** Ahvenanmaan maltilliset **M** (Moderaterna på Åland)
** Sitoutumaton kokoomus **Ob** (Obunden samling)
** Ahvenanmaan tulevaisuus **ÅF** (Ålands Framtid)
** Åländsk Demokrati **ÅD**
** Hållbart initiativ **HI**

***entiset**
** Ahvenanmaan edistysryhmä **Åfg** (Ålands framstegsgrupp)
** Ahvenanmaan vihreät **Gröna** (Gröna på Åland)
** Ahvenanmaan vasemmisto **ÅV** (Åländsk Vänster)
** Frisinnad Samverkans framstegslista **FSF**
** Kestävän kehityksen ryhmä **HUT** (HUT-gruppen)
** Landsbygdens och skärgårdens valförbund **LOS**
** LOS-Liberalerna
** Mittenliberalerna
** Vapaa Ahvenanmaa **FÅ** (Fria Åland)
** Åländska Förbundet

## Katso myös
* Ahvenanmaan maakunnan hallitus
* Luettelo Ahvenanmaan kunnista 
* Ahvenanmaan politiikka

## Lähteet

## Aiheesta muualla
* Ahvenanmaan maakuntapäivien kotisivu 
*
Jakob Haartman

**Jakob Haartman** (8. maaliskuuta 1717 Tukholma – 6. maaliskuuta 1788 Turku) toimi Turun piispana vuosina 1776–1788. Hän syntyi Isovihan aikana maanpaossa Tukholmassa.

Haartman pääsi ylioppilaaksi Turussa vuonna 1730 ja Upsalassa vuonna 1733. Hän valmistui Turusta vuonna 1741. Hänestä tuli yliopiston dosentti vuonna 1742, varakirjastonhoitaja vuonna 1750, varasihteeri 1755 ja filosofian ja oppihistorian professori vuonna 1756. Hänet vihittiin papiksi vuonna 1758. Hänestä tuli logiikan ja metafysiikan professori vuonna 1767. Vuonna 1770 hän kuitenkin menetti professorin viran valtiopäivien päätöksellä. Turun piispaksi ja yliopiston varakansleriksi hänet valittiin 13. elokuuta 1776.

Jakob Haartman toimi myös valtiopäivämiehenä vuosina 1778–1779. Hänen puolisonsa oli Eleonora Elisabet de la Myle (1726–1810). Hänen isänsä oli Johan Haartman vanhempi, FM ja Turun akatemian logiikan, metafysiikan ja teologian professori, ja äitinsä Finströmin kirkkoherran tytär Maria Sundenius. Hänen nuorin veljensä oli piirilääkäri ja Turun akatemian lääketieteen professori Johan Haartman nuorempi. 

## Lähteet
Kommuuni

**Kommuuni** tarkoittaa yhteistaloudessa asuvaa ryhmää tai hallinnollista yhteisöä. Kommuunilla voidaan viitata myös kommunistiseen talousyhteisöön.

Kommuunit perustuvat yleensä asukkaiden yhteiselle maailmankatsomukselle, oli se sitten uskonnollinen, poliittinen tai vaikkapa ekologinen. Joskus kommuunit liittyvät kommunismiin ja sosialismiin. Tunnettuja kommuuneja ovat olleet muun muassa Neuvostoliiton valtionkommuunit, Kiinan kansantasavallan kansankommuunit, ja esimerkiksi israelilaiset kibbutsit.

Historiallisesti sanalla viitataan Pariisin kommuuniin, joka oli Ranskassa pari kuukautta vuonna 1871 toiminut vallankumoushallitus.

## Katso myös
*Yhteisöasuminen
*Yhteisökylä

## Lähteet
Ga

**Ga** tarkoittaa seuraavia:

## Luonnontieteet ja teknologia
* Galilein luku, Ga, virtausmekaniikan parametri
* 
* gibberelliinihappo, GA, englannin ilmauksesta *gibberellic acid*, kasvihormoni
* 
* gigavuosi, tunnus Ga, miljardi vuotta

## Muut
* ga, Ghanassa puhuttu nigeriläis-kongolainen kieli
* 
* Gamblers Anonymous, GA, pelihimoisten hoito-ohjelma
* 
* Georgia, postilyhenne GA, Yhdysvaltain osavaltio
* Gotlands Allehanda, GA, ruotsalainen sanomalehti
* 
* yleiskokous, GA, englannin ilmauksesta *general assembly*, kokous, johon kaikki jäsenet voivat osallistua.
Br

**Br** tarkoittaa seuraavia:

* 
* 
* 
* 
* HTML:n rivinvaihtomerkki, merkintä &lt;br&gt;
* XHTML:n rivinvaihtomerkki, merkintä &lt;br /&gt;
* Bayerischer Rundfunk, BR, saksalainen radio- ja televisioyhtiö
* *[[Battle Royale (kirja)|Battle Royale]]*, japanilainen kirja, elokuva ja manga
* British Rail, BR, entinen brittiläinen valtion rautatieyhtiö
* brutto, br, kokonaismäärä.
* Br., suomalainen rap-artisti.
Kr

**Kr** tarkoittaa seuraavia:

* 
* 
* Kainuun rajavartiosto, KR, Kainuussa ja Koillismaalla rajaa vartioiva rajavartiolaitoksen osasto
* Kalevan Rasti, KR, suomalainen urheiluseura
* 
* Karjaan rautatieasema, liikennepaikkalyhenne Kr, rautatieasema Suomessa
* Keewatin Railway Company, lyhenne KR, kanadalainen rautatieyhtiö
* Knattspyrnufélag Reykjavíkur, KR, islantilainen jalkapallojoukkue
* Kouvolan Ratsastajat, KR, suomalainen urheiluseura
* .kr, Etelä-Korean Internet-maatunnus
* kranaatti, kr, räjähdysammus
* kruunu, kr, usean eri maan rahayksikkö
* 
* .
Rb

**Rb** tai **RB** tarkoittaa seuraavia:

* 
* .
* RB plc, aiemmin Reckitt Benckiser, teknokemian yhtiö
* R&B eli rhythm and blues, musiikkityyli
* Running back, amerikkalaisen jalkapallon pelipaikka ()
* Romerikes Blad, RB, norjalainen sanomalehti
* Red Bull tai Racing Bulls F1 talli